અમદાવાદ: અમદાવાદમાં છેલ્લા કેટલાક દિવસથી મેઘરાજા અચાનક હેત વરસાવીને તોફાની બેટિંગ કરી જાય છે. સતત વરસાદી માહોલના પગલે સામાન્ય જનજીવન સુધ્ધાં પ્રભાવિત થયું છે. આજે શહેરભરની શાળાઓમાં ભારે વરસાદની આશંકાના પગલે રજા અપાઇ છે, જોકે રાતભર ઝરમ‌િરયો વરસાદ નોંધાતાં લાખો અમદાવાદીઓએ ભારે હાશકારો અનુભવ્યો હતો. દરમ્યાન ચાલુ ચોમાસાની સિઝનમાં શહેરમાં કુલ સરેરાશ વરસાદ ર૩.પ૦ ઇંચ થયો છે.